Ek kan haute cuisine en bekroonde wyn net so geniet soos enige ander mens (met goeie smaak!), en daar is beslis ’n tyd en plek daarvoor, maar gee vir my enige tyd van die dag ’n eenvoudige maaltyd wat met die varsste bestanddele en met sorg voorberei is, en ek gee vir jou ’n feesmaal soos min! En as daai maaltyd ook nog tapas-styl is – ’n hele spul eetgoed in klein hoeveelhede – dan’s ek in die sewende hemel.